
Hol a határ a technológia és az ember között? Hogyan befolyásolja az IKT eszközökről való gondolkodás a szervezeti tudásmenedzsmentet?

Kulcsszavak: IKT eszközök; technológiai determinizmus; konstruktivizmus
Vannak olyan vállalatok, melyek eredményesen tudják a technológia adta lehetőségeket kihasználni, míg mások kevésbé. Előfordul, hogy bevezetjük az új IT rendszert, de a szervezet eredményeiben ez mégsem tükröződik pozitívan. Ezzel együtt különböző vállalatokat és vezetőket vizsgálva a technológia értelmezésének igen széles spektrumát láthatjuk. Vajon van-e összefüggés az információs és kommunikációs technológia értelmezése és a vállalat által használt technológia sikeressége között, és ha igen, akkor ez miben nyilvánul meg? Kutatásunkban arra a kérdésre keressük a választ, hogy a vezetők technológiáról való gondolkodása, hogyan befolyásolja a tudásmenedzsment sikerességét? Ehhez az elméleti keretet a technológiai determinizmus és a konstruktivizmus adja. A kutatás kvalitatív módszertanon alapszik, félig strukturált interjúk segítségével elemezzük a különböző értelmezéseket, vállalati eseteket.



